Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: 
Paragraph Index: 47

2. Az adatszolgáltatás formai követelményei A Felügyeleti jelentések formáját, szerkezetét megváltoztatni nem lehet. A táblák szöveges mezõibe történõ adatbevitelkor vesszõ karakter nem használható. Az adatszolgáltatáshoz szükséges nyomtatványokat a pénzügyi vállalkozások maguk állítják elõ. Elektronikus úton a Felügyelet jelentésfogadó rendszerén keresztül kell teljesíteni az adatszolgáltatást. Az adatszolgáltatást a Felügyelet akkor tekinti teljesítettnek, ha a pénzügyi intézmény (beleértve a külföldi pénzügyi vállalkozás fióktelepét is) az idõszaknak megfelelõ teljes jelentést hiánytalanul beküldte. Az adatszolgáltatás során a Felügyelet részére megküldött jelentés(eke)t a fedõlappal el kell látni, amelyen „x”-szel meg kell jelölni a mellékelten megküldött táblaszámát. A hiányzó (meg nem küldött) táblákat a táblaszám kockában jelölni nem szabad. Az adatot nem tartalmazó, valamint nemleges táblát is meg kell küldeni a Felügyelet részére elektronikus formában oly módon, hogy ezen táblák elsõ adatsorait ki kell tölteni 0 (nulla) értékkel. Abban az esetben, amikor valamelyik jelentés (tábla) adattartalma nemleges, akkor a táblaszámát jelzõ kockába „N” betût kell beírni. Az adatot nem tartalmazó tábla elsõ adatsorát „0”-kal (nullákkal) kell kitölteni, és a papíron „nemleges” felülírással ellátva kell megküldeni a Felügyelet részére. Abban az esetben, ha a Felügyelet megállapítja, hogy a pénzügyi vállalkozás adatszolgáltatása javításra szorul (pl. téves adatközlés és/vagy belsõ adatlapok közötti egyezõségek hiánya miatt), a javított táblázatot a formai követelményeknek megfelelõen (fedõlappal, aláírással, összetûzve) 2 munkanapon belül a Felügyelet részére egy példányban meg kell küldeni abban az esetben is, ha azt a pénzügyi vállalkozás felügyelõjével szóban egyeztette. Egy táblázatnak tekintendõk az azonos sorszámmal és betûvel ellátott adatlapok. Javítás esetén (csak ekkor) x-szel meg kell jelölni a fedõlapon a javított táblák számát jelzõ kockákat, valamint a javított táblák jobb szélén a javított sor(oka)t. A javítást papíron és file-ban is meg kell küldeni. A módosított (és a tábla fejrészében „M”-mel jelölt) táblákban a javítás miatt módosuló minden sort (beleértve az összegzõ sorokat is) a módosított adat oszlopban – az elektronikus adatbázis javításának megfelelõen – „M”-mel kell megjelölni. A file-ban – az elektronikus úton a Felügyelet jelentésfogadó rendszerébe – küldött módosításnál a teljes jelentést (a javított táblát is) kell megküldeni. Abban az esetben, ha a pénzügyi vállalkozás önellenõrzési vagy belsõ ellenõrzési stb. tevékenysége folytán derül ki, hogy jelentõs mértékû eltérés mutatkozik, és a pénzügyi vállalkozás nyilvántartása alapján szolgáltatott adatok korrekcióra szorulnak, akkor a módosítást vissza- 2005/171/II. szám menõleg attól a hónaptól (negyedévtõl) kezdve kell végrehajtani, amelyben az adat módosításra szorul. A hibafeltárásra vonatkozó jegyzõkönyvet, dokumentumot a jelentéshez mellékelni kell. A módosított adatszolgáltatatást attól a negyedévtõl kezdõdõen kell visszamenõlegesen javítani, amikor az adat módosult. Az auditált jelentések megküldésével egy idõben (lásd késõbb), amennyiben a Hpt. elõírásainak betartása miatt az addig kitöltött negyedéves jelentések a vállalkozás megítélése szerint módosításra szorulnak, a módosított táblázatokat kell megküldeni a Felügyelet részére. A jelentõ táblák szélén – az azonosítást és a számítógépes feldolgozást elõsegítõ – PSZÁF sorkód elsõ kettõ (szám és betû) jele a táblahivatkozást, a harmadik szám (vagy betû) a fõbb csoporto(ka)t, a negyedik szám (vagy betû) az alcsoporto(ka)t, a további szám (vagy betû) jelek az alcsoporthoz, vagy azon belül az egyes csoport(ok)hoz tartozó bontást, részletezést jelenti. Az egyes tevékenységet, kockázatot részletezõ (ismétlõ soros) táblák esetében a csoportosításon túlmenõen a tételek felsorolása sorszámozással történik. Ahol az ügyfél nevét fel kell tüntetni a jelentésben, ott a megnevezés oszlopban az ügyfél teljes nevét meg kell adni. A Törzsszámnál az ügyfél adószámának elsõ nyolc számjegyét kell beírni. A kisvállalkozók, azaz a jogi személyiséggel nem rendelkezõ vállalkozások esetében is be kell írni az adószám elsõ nyolc számjegyét a Törzsszám oszlopba. Magánszemély (lakossági ügyfél) esetében a jelentésben a megnevezés oszlopban az ügyfél teljes neve mellett az anyja nevét is fel kell tüntetni, a Kódjelnél „S” betûjelet kell beírni, a Törzsszámnál a születési idõpontot kell megadni. Az olyan magánszemélyek esetében, akik az adott ügylet jellege következtében azonosítatlanok (pl. a záloghitelezésnél anonim ügyfelek), a megnevezéshez „Ismeretlen név” megjegyzést, a Kódjelnél „S” betûjelet kell beírni, a törzsszámhoz az elektronikus adatszolgáltatáshoz használt 00001333 számjelet kell beírni. A nem ismert vállalkozásokat „azonosítatlan szervezet” néven 90000025 törzsszámmal kell jelenteni. Külföldiek esetén a név mellett fel kell tüntetni az ügyfél székhelyét is és a Törzsszám oszlopba „8” számjelet. A külföldi hitelintézetek esetében a törzsszám helyébe a SWIFT kódot kell beírni. Azokon a táblákon, ahol Kódjel is szerepel, a külföldiek esetében a kódjel oszlopba az ország – az MNB által is használt két betûjeles ISO kódját kell alkalmazni. (Az országkódok alkalmazásának teljes körûnek, egyértelmûnek és beazonosíthatónak kell lenni.) A jelentõ táblák fejlécén találhatók a különbözõ azonosító adatok, amelyek kitöltése értelemszerû. A bizonylat jellegénél lévõ kocka kitöltésénél „E” betût kell beírni az eredeti bizonylat esetén, és „M” betût, ha a kitöltött és megküldött tábla módosított. A fióktelepnek a jelentések elkészítésekor a táblázatok nevében fel kell tüntetnie a fióktelep szót.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes